Source: https://www.bezpzlozky.eu/2019/01/nefer-postupy-soc-poistovne-voci-vd/
Timestamp: 2020-01-20 13:57:45+00:00
Document Index: 12173217

Matched Legal Cases: ['§ 174', '§ 174', '§ 175', '§ 175', '§ 174', 'súd ', '§60', '§255', 'súd ']

Nefér postupy Soc.poistovne voči VD | FÓRUM BEZPEČNOSTNÝCH ZLOŽIEK
« ANALÝZA – výsluhové zabezpečenie a osobitný účet
Opustil nás plk.v.v. Štefan SALAK »
Nefér postupy Soc.poistovne voči VD
Publikované 17. januára 2019 | Autor JUDr. Marián Ďurina
všetci vieme, že pôvodný zák. č. 100/1988 Zb., ustanovenie § 174 vôbec neobsahoval. Ten tam bol až dodatočne nainštalovaný zákonom FZ ČSFR č. 235/1992 Zb., ktorý zároveň zrušil platnosť I. a II. pracovnej kategórie do termínu31.12.1992 (v ČR platí dodnes). Lenže toto inkriminované ustanovenie § 174 ods. 2 zák. č. 100/1988 Zb., o sociálnom zabezpečení, sa v dôsledku vývoja dôchodkového zabezpečenia na Slovensku 7x menilo. Po rozdelení ČSFR právny vývoja bol na Slovensku takýto:
– zák. NR SR č. 59/1993 Z.z., predĺžil platnosť I.a II. prac. kategórie do termínu 31.12.1993
– zák. NR SR č. 71/1994 Z.z., predĺžil platnosť I.a II. prac. kategórie do termínu 31.12.1994
– zák. NR SR č. 365/1994 Z.z., predĺžil platnosť I.a II. prac. kategórie do termínu 31.12.1995
– zák. NR SR č. 308/1995 Z.z., predĺžil platnosť I.a II. prac. kategórie do termínu 31.12.1996
– zák. NR SR č. 376/1996 Z.z., predĺžil platnosť I.a II. prac. kategórie do termínu 31.12.1997
– zák. NR SR č. 376/1997 Z.z., predĺžil platnosť I.a II. prac. kategórie do termínu 31.12.1998
– zák. NR SR č. 355/1999 Z.z., predĺžil platnosť I.a II. prac. kategórie do termínu 31.12.1999
Chcem len naznačiť, že mnohí z Vás nosili uniformu a odchádzali Ste do civilu v rokoch 1992 až 1999. To znamená, že v rozhodnom čase ešte vôbec nebol vydaný zák. NR SR č. 355/1999 Zb., ktorý na Slovensku naposledy posúval hranicu skončenia pracovných kategórií až do 31.12.1999. Pre Vás v tom čase však platil niektorý z vyššie uvedených zákonov. Sociálna poisťovňa vytrvalo tvrdí, že Vaša služba mala trvať do 31.12.1999. Vy Ste ale predsa nemohli predpokladať, že zákon č. 100/1988 Zb., ktorý platil asi 15 rokov a za ten čas sa viackrát mení, teda aj po Vašom odchode z ozbrojených zborov a z tohto dôvodu máte na to dôchodkovo doplácať? Zostať ukrátený? V čase, keď odišiel vojak z povolania do civilu (len ako príklad uvádzam zák. č. 355/1999 Z. z., nebol ešte v platnosti – platný a účinný bol až odo dňa 22.12.1999) a preto sa čudujem, prečo takýto neférový argument Sociálna poisťovňa často používala voči mnohým z Vás a práve kvôli tomu Ste prehrávali súdne spory. Na základe upozornenia dvoch úspešných kolegov z MV SR, bolo nimi prezentované aj nenápadné ustanovenie § 175g zák. č. 100/1988 Zb. ktoré výrazne dopomohlo zvrátiť doterajší postoj Sociálnej poisťovne a napokon vyhrať súdne spory. Rovnako som tento argument použil i ja a – boli sme úspešní.
Pre objektívnosť si dovolím presne citovať § 175g zák. č. 100/1988 Zb.
Ak konanie o nároku na dôchodok a o jeho výške nebolo právoplatne skončené pred dňom nadobudnutia účinnosti tohto zákona a hodnotenie zamestnania v I. a II. pracovnej kategórii alebo v I. a II. kategórii funkcií má vplyv na vznik nároku na dôchodok alebo na jeho výšku, o nároku na dôchodok a o jeho výške sa rozhodne podľa predpisov účinných po dni nadobudnutia účinnosti tohto zákona, ak nie je ďalej ustanovené inak.
Ak o nároku na starobný dôchodok podľa § 174 nebolo právoplatne rozhodnuté pred dňom nadobudnutia účinnosti tohto zákona, o nároku na starobný dôchodok sa rozhodne podľa predpisov účinných do dňa nadobudnutia účinnosti tohto zákona.
Ak konanie o nároku na dôchodok a o jeho výške bolo právoplatne skončené ku dňu nadobudnutia účinnosti tohto zákona a hodnotenie zamestnania v I. a II. pracovnej kategórii alebo v I. a II. kategórii funkcií má vplyv na vznik nároku na dôchodok alebo na jeho výšku, na žiadosť občana sa o nároku na dôchodok a o jeho výške rozhodne podľa predpisov účinných po dni nadobudnutia účinnosti tohto zákona.
Vážení priatelia, ak Ste mali identický problém so Sociálnou poisťovňou a súd Ste prehrali, nezostáva Vám nič iné, ako dôchodkové konanie na Sociálnej poisťovni znovu otvoriť a požiadať ju o vydanie nového rozhodnutia. Držím Vám palce.
P.S. V prílohe Vám posielam rozsudok KS v Trenčíne, kde jasne a zrozumiteľne je uvedené, že platí ten zákon, počas ktorého bol vojak z povolania prepustení do zálohy.
bývalý vojak z povolania, absolvent VSOŠ RVD Martin
JUDr. Marián Ď U R I N A, advokát
ul. Sibírska č. 4, 831 02 BRATISLAVA – 3
e-mail: durinaadvokat@gmail.com
MOBIL: ++421 905 405 381
Tel.č.: ++421 2 4425 4200
ČASOD: Úcta a rešpekt k tradícii, tvorivosti a skutočným hodnotám.
Publikované v Sociálna oblasť, Starobné dôchodky, Výsluhové Dôchodky
6 Komentárov na Nefér postupy Soc.poistovne voči VD:
Lubomir Duben napísal: 13. februára 2019 v 18:09
Pre Rastislav Peržel:
Ide o podanie NS SR z decembra 2016 vo veci vyslovenia nesúladu §60 ods.2 a §255 ods.5 zákona č.461/2003 s Ústavou SR. V podstate šlo o to, že NS SR pri rozhodovaní o nepriznaní invalidného dôchodku zo strany SP výsluhovému dôchodcovi, dospel k názoru, že uvedené ustanovenia ho diskriminujú. SP mu do doby poistenia nezapočítala roky služby a kedže nešlo o starobný dôchodok nepostupovala ani podľa Dohovoru č.128. Takže výsluhoví dôchodcovia musia v civilnom sektore začať od nuly ako keby nepracovali (len slúžili).Uvidíme, čo bude v odôvodnení zamietnutia návrhu Najvyššieho súdu SR.
Rastislav Peržeľ napísal: 13. februára 2019 v 16:16
Dnes padlo rozhodnutie ustavneho sudu https://www.hlavnespravy.sk/neverejne-zasadnutie-plena-ustavneho-sudu-sr-21/1668873 ktore sa dotyka nasej socialnej oblasti, len ja zo znenia v clanku nie som v obraze. Vie sem niekto napisat o co sa vlastne jedna?
Jozef Kotulič napísal: 18. januára 2019 v 8:44
Odkaz pre Miroslav Pršala napísal: 18. januára 2019 v 6:36
Odporúčam preštudovať stále platné:
“Metodické usmernenie SP č. 16/2013
Postup organizačných zložiek Sociálnej poisťovne v konaní o dôchodkovej dávke poistenca, ktorý vykonával zamestnanie v služobnom pomere vo funkcii zaradenej do I. a/alebo II. kategórie s prílohou”
Miroslav Pršala napísal: 18. januára 2019 v 6:36
Prosím o prepáčenie, ale celkom tejto otázke starobných dôchodkov nerozumiem. Odišiel som do zálohy v roku 1997 a od tej doby poberám kvazi výsluhový dochodok podľa vtedy platných predpisov. Ďalej som pracoval a za odpracovaných 15 rokov v civile mi priznala SP civilný dôchodok po dovršení vekovej hranice podľa mixu I. a II. kategórie. Preto otázka , môžem žiadať SP o dôchodok aj za dobu služby aniž by som stratil výsluhový dôchodok. Bolo by asi dobré nejaké vysvetlenie aj pre viacerých kolegov, ale ja som sa v tom určite celkom stratil. Ďakujem za prípadnú radu.
Lubomir Duben napísal: 17. januára 2019 v 18:14
Ďakujem JUDr.Marošovi Ďurinovi za novú informáciu z problematiky trvania služobného pomeru k 31.12.1999. Krajský súd Trenčín len potvrdil skutočnosť , že nemožno vytrhávať súvislosti z právnej normy a rigidne trvať len na suchom gramatickom výklade zákona. Na tomto webe už boli zverejnené súvislosti z obdobných prípadov viacerými prispievateľmi, pričom klobúk dole aj pred skupinou tvorenou kolegami bývalými policajtami a príslušníkmi ZVJS, ktorí taktiež dosiahli úspech na KS Trnava a rozsudok už je právoplatný (SP sa neodvolala).
Samozrejme týmto sa otvára cesta aj pred kolegami, ktorí sa v minulosti spokojili so zamietavým stanoviskom SP alebo príslušného krajského súdu (v praxi sociálneho zabezpečenia nie je nič nové, že právny názor súdu sa časom zmení) alebo o nič nežiadali. Takže stačí si opäť podať žiadosť o SD alebo o zmenu SD, vyzbrojiť sa novými faktami, použiť argumentáciu ktorá priniesla úspech na krajských súdoch a svojpomocne alebo prostredníctvom advokáta sa zaujímať o svoje nároky. Tieto nároky nikomu nespadli z neba a každého z nich stáli veľa obetí aj na úkor ich rodín.
Autor komentára pôsobí ako odborný konzultant pre Advokátsku kanceláriu JUDr.Július Jánošík v Bratislave.
pplk.v.z.Milan Schauhuber napísal: 17. januára 2019 v 12:01
Domnievam sa, že táto záležitosť a im podobné by mali byť rozhodnutím predstavenstva VVB preskúmané na základe žiadosti členov a prípadné pochybenia Slovenskej poisťovne by mali byť s pomocou VVB napadnuté. Je to vzácna príležitosť na skutočnú pomoc VVB.